CELEX: C2006/010/16
Language: fi
Date: 2006-01-14 00:00:00
Title: Asia C-368/05 P: Polyelectrolyte Producers Groupin  5.10.2005  tekemä valitus Euroopan yhteisöjen ensimmäisen oikeusasteen tuomioistuimen (toinen jaosto) asiassa T-376/04, Polyelectrolyte Producers Group vastaan Euroopan unionin neuvosto ja Euroopan yhteisöjen komissio,  22.7.2005  antamasta määräyksestä

14.1.2006   
            
            
               FI
            
            
               Euroopan unionin virallinen lehti
            
            
               C 10/7
            
         Polyelectrolyte Producers Groupin 5.10.2005 tekemä valitus Euroopan yhteisöjen ensimmäisen oikeusasteen tuomioistuimen (toinen jaosto) asiassa T-376/04, Polyelectrolyte Producers Group vastaan Euroopan unionin neuvosto ja Euroopan yhteisöjen komissio, 22.7.2005 antamasta määräyksestä
   (Asia C-368/05 P)
   (2006/C 10/16)
   Oikeudenkäyntikieli: englanti
   Polyelectrolyte Producers Group, jonka kotipaikka on Bryssel (Belgia), on valittanut 5.10.2005 Euroopan yhteisöjen tuomioistuimeen Euroopan yhteisöjen ensimmäisen oikeusasteen tuomioistuimen (toinen jaosto) asiassa T-376/04, Polyelectrolyte Producers Group vastaan Euroopan unionin neuvosto ja Euroopan yhteisöjen komissio, 22.7.2005 antamasta määräyksestä. Valittajan edustajina ovat avocat Koen Van Maldegem ja avocat Claudio Mereu.
   Valittaja vaatii, että yhteisöjen tuomioistuin
   
               —
            
            
               ottaa käsillä olevan valituksen tutkittavaksi ja katsoo sen perustelluksi
            
         
               —
            
            
               kumoaa ensimmäisen oikeusasteen asiassa T-376/04 22.7.2005 antaman määräyksen
            
         
               —
            
            
               ottaa valittajan asiassa T-376/04 esittämät vaatimukset tutkittavaksi
            
         
               —
            
            
               ratkaisee pääasian tai vaihtoehtoisesti palauttaa asian ensimmäisen oikeusasteen tuomioistuimeen pääasian osalta ratkaistavaksi ja
            
         
               —
            
            
               velvoittaa Euroopan unionin neuvoston ja Euroopan yhteisöjen komission korvaamaan kummankin oikeudenkäynnin kulut.
            
         Oikeudelliset perusteet ja pääasialliset perustelut
   Valittaja vaatii, että ensimmäisen oikeusasteen tuomioistuimen antama määräys, jolla valittajan kanne jätettiin tutkittavaksi ottamatta, on kumottava seuraavilla perusteilla:
   
               a)
            
            
               määräyksellä on rikottu yhteisöjen tuomioistuinten perusteluvelvollisuutta
            
         
               b)
            
            
               ensimmäisen oikeusasteen tuomioistuin on tehnyt oikeudellisen virheen arvioidessaan asian tosiseikkoja
            
         
               c)
            
            
               määräyksellä rikotaan oikeutta kattavaan ja tehokkaaseen oikeussuojaan sekä oikeutta tulla kuulluksi